Pielikums Nr. 5
Atklāta konkursa
„Anestezioloģijas un neatliekamās medicīnas vienreizējas lietošanas medicīnisko preču un materiālu piegāde”
RAKUS 2018/50K Nolikumam
Konsignācijas vienošanās (projekts)
SIA „Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1038, kuru pārstāv valdes priekšsēdētājs Imants Paeglītis, valdes loceklis Kaspars Plūme un valdes loceklis Vilnis Lietuvietis, turpmāk – Pasūtītājs, un
___ „________”, reģistrācijas Nr._____________, juridiskā adrese ____________, kuru saskaņā ar statūtiem/pilnvaru pārstāv ____________________, turpmāk - Konsignants, no otras puses noslēdz vienošanos par konsignācijas noliktavas lietošanu un uzturēšanu.
1. Vienošanā priekšmets
1.1. Konsignants nodod, bet Pasūtītājs pieņem uzglabāšanā Konsignantam piederošās ierīces, turpmāk – MP (medicīnas preces), kas ir uzskaitītas konsignācijas vienošanās pielikumā Nr.1.
1.2. Konsignants garantē, ka MP ir viņa īpašums, ka tās nav ieķīlātas, ka tās nav aizliegts lietot tehniskā stāvokļa dēļ un tās nav apgrūtināts ar citām saistībām.
1.3. Pasūtītājam nav tiesības MP ieķīlāt.
2. Finansiālās saistības
2.1. Ja līguma darbības laikā MP ir sabojāta, iznīcināta vai zudusi un par cēloni tam ir bijusi Pasūtītāja līguma nosacījumu vai glabāšanas noteikumu atbilstoši ražotāja prasībām neievērošana, Pasūtītājam ir pienākums pilnā apmērā atlīdzināt Konsignantam sabojātās, iznīcinātās vai zudušās MP vērtību atbilstoši līgumcenām, kas norādītas pamatlīguma pielikumā Nr.l.
2.2. Atlīdzināšana par Pasūtītājam no konsignācijas noliktavas izsniegtām MP notiek pēc Konsignanta preču pavadzīmes – rēķina, atbilstoši līgumcenām, kas norādītas pamatlīguma pielikumā Nr.l, un šī līguma nosacījumiem.
2.3. Pasūtītājam nav zaudējumu atlīdzināšanas pienākuma par MP, kurām atrodoties konsignācijas noliktavā ir beidzies derīguma termiņš vai par to bojāejas, iznīcināšanas vai izzušanas cēloni ir bijuši Nepārvaramas varas apstākļi, kā arī tās zaudējušas savu lietošanas vērtību šādas varas apstākļos.
3. MP lietošanas noteikumi
3.1. MP no konsignācijas noliktavas var tikt izsniegtas tikai Konsignantam par MP izsniegšanu Pusēm noformējot pavadzīmi, vai Pasūtītājam – Pusēm, par MP izsniegšanu, noformējot preču pavadzīmi – rēķinu. 
3.2. Par MP izsniegšanu no konsignācijas noliktavas Pasūtītājam ir jāpaziņo Konsignanta apkalpošanas servisam 3 (trīs) darba dienu laikā. Komponentu sarakstu, kas ir izmantots procedūrā, jānosūta pa faksu Nr. _________ vai jānodod Konsignanta pārstāvim amats, vārds, uzvārds ______________________________.
3.3. Konsignants pēc MP izsniegšanas konsignācijas noliktavu papildina.
Pēc kopīgas vienošanās MP skaits konsignācijas noliktavā var tikt palielināts. Papildus rezerve tiek piegādāta ar Konsignanta noformētu pavadzīmi.
3.4. Konsignantam, piedaloties Pasūtītāja pārstāvim, ir tiesības ne biežāk kā vienu reizi mēnesī veikt MP inventarizāciju. Par inventarizācijas rezultātiem tiek sastādīts abpusēji parakstīts inventarizācijas akts. par tiem priekšmetiem, kuri trūkst, ir bojāti atrodoties Pasūtītāja uzraudzībā, Pasūtītājam tiek piestādīts rēķins atbilstoši cenām pielikumā Nr. 1.
3.5. Konsignants, pieņem atgriešanai un/vai apmaiņai MP, kurām derīguma termiņš ir mazāks par 1 (vienu) mēnesi. Savukārt, Pasūtītājam ir pienākums savlaicīgi, pēc iespējas un nepieciešamības, izma ntot tos MP komponentus, kuru derīguma termiņš ir vismazākais.
3.6. Pasūtītājs apņemas nodrošināt konsignācijas preces glabāšanas noteikumu ievērošanu atbilstoši ražotāja prasībām.
4. Nepārvaramā vara
4.1. Puses tiek atbrīvotas no atbildības par pilnīgu vai daļēju Līguma saistību neizpildi, ja un kad šāda neizpilde ir notikusi nepārvaramas varas (Force Majeure) apstākļu iestāšanās rezultātā pēc Līguma parakstīšanas dienas kā posts vai nelaime, kuru Pusēm nebija iespējams ne paredzēt, noslēdzot šo līgumu, ne izvairīties vai novērst to rezultātus ar saprātīgiem līdzekļiem. Šāds Force Majeure ietver sevī apstākļus, kuri izriet ārpus Pušu kontroles un atbildības (dabas katastrofas, ūdens plūdi, ugunsnelaime, zemestrīce un citas stihiskas nelaimes, kā arī karš un kara darbība, streiki, jauni valsts un pašvaldību likumi vai kādi citi normatīvie akti un citi apstākļi, kurus Puses nevarēja paredzēt vai saprātīgi novērst).
4.2. Pusei, kas nokļuvusi Force Majeure apstākļos, bez kavēšanās, bet ne vēlāk kā 5 (piecu) darba dienu laikā pēc Force Majeure iestāšanās rakstiski jāinformē par to otrā Puse. Ziņojumam jāpievieno izziņa, ko izsniegušas kompetentas iestādes un kas satur minēto apstākļu apstiprinājumu un raksturojumu. Ar rakstisko vienošanos Puses apliecinās, vai šādi Force Majeure apstākļi traucē vai padara Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos šim Līgumam. Līgumsaistību turpināšanas gadījumā Puses apņemas līgumsaistību termiņu pagarināt proporcionāli tam laika posmam, kas būs vienāds ar iepriekš minēto apstākļu izraisīto kavēšanos. Puse, kas neievēro šo noteikumu, zaudē tiesības atsaukties uz nepārvaramas varas apstākļiem kā uz Līguma saistību neizpildes vai nepienācīgas izpildes pamatu.
4.3. Ja minēto apstākļu dēļ Līgums nedarbojas ilgāk par 3 (trim) kalendārajiem mēnešiem, tad katrai Pusei ir tiesības atteikties no tālākas Līguma saistību izpildes. Šajā gadījumā neviena Puse nevar prasīt zaudējumu, kas radušies Līguma izbeigšanas rezultātā, atlīdzību otrai Pusei.
5. Citi noteikumi
5.1. Ja Pasūtītājam zūd nepieciešamība konsignācijas noliktavas izmantošanā, Puses savstarpēji vienojas par šī līguma izbeigšanas datumu un MP tiek nodotas atpakaļ Konsignantam, Pusēm noformējot pavadzīmi.
5.2. Par MP pieņemšanas – nodošanas kārtību un tās atrašanās vietu šī līguma esamības laikā Puses ir vienojušās. Abu Pušu parakstīts nodošanas – pieņemšanas akts ir šīs vienošanās neatņemama sastāvdaļa.
5.3. Pasūtītājs ar Līgumu uzlikto saistību izpildi pilnvaro veikt SIA „Rīgas Austrumu Klīniskā universitātes slimnīca” ________________, savukārt no Konsignanta puses atbildīgā persona - ___________________. Šīs personas paraksta pavadzīmes, pieņemšanas – nodošanas aktus, veic inventarizāciju un seko MP stāvoklim.
Pušu rekvizīti un paraksti
PASŪTĪTĀJS: 	PIEGĀDĀTĀJS:
	SIA „Rīgas Austrumu klīniskā universitātes 
slimnīca”
Hipokrāta iela 2, Rīga, LV-1038
Reģ. Nr. 40003951628
Banka: AS Swedbank
Bankas kods HABALV22
Konta Nr. LV24HABA0001407045805

I.Paeglītis 
_____________________________
K.Plūme
_____________________________
V.Lietuvietis

	
____ „__________________”

